var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2024-07-15][nuasmeninta nutartis byloje][T-1051-1202-2024].docx Bylos nr.: T-1051-1202/2024 Bylos rūšis: baudžiamoji byla Teismas: Vilniaus miesto apylinkės teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Kategorijos: BAUDŽIAMOJO PROCESO TEISĖ Nuosprendžio ir nutarties vykdymas Laisvės atėmimo iki gyvos galvos bausmės pakeitimo terminuoto laisvės atėmimo bausme tvarka (BPK 3601 str.) ? Teikimo bylos Nr. T-1051-1202/2024 Teisminio proceso Nr. 1-01-1-47788-2018-8 Procesinio sprendimo kategorijos: 2.5.11.5; 2.5.16 (S) &#xa0; &nbsp;&nbsp; &#xa0; VILNIAUS MIESTO APYLINKĖS TEISMAS &#xa0; N U T A R T I S &#xa0; 2024 m. liepos 12 d. Vilnius &#xa0; Vilniaus miesto apylinkės teismo teisėjas Justas Pažarskis, susipažinęs su antstolės I. K. teikimu dėl nuteistajam D. P. , asmens kodas (duomenys neskelbtini) Vilniaus miesto apylinkės teismo 2019 m. lapkričio 27 d. nuosprendžiu skirtos baudos pakeitimo nemokamais viešaisiais darbais arba laisvės apribojimu , &#xa0; n u s t a t ė : &#xa0; D. P. Vilniaus miesto apylinkės teismo 2019 m. lapkričio 27 d. nuosprendžiu, priimtu baudžiamojoje byloje Nr. 1-471-1035/2019 , pripažintas kaltu pagal Lietuvos Respublikos baudžiamojo kodekso (toliau – BK ) 259 straipsnio 2 dalį ir jam paskirta 16 MGL (800 Eur) dydžio bauda. Vilniaus miesto apylinkės teisme 2024 m. liepos 11 d. gautas antstolės I. K. 2024 m. liepos 1 d. teikimas , kuriuo prašoma spręsti klausimą dėl skolininkui D. P. teismo paskirtos baudos pakeitimo kita bausme. Teikime nurodoma, kad 2020 m. liepos 22 d. pateiktas vykdyti Vilniaus miesto apylinkės teismo vykdomasis raštas dėl 800 Eur kriminalinės baudos išieškojimo, pagal kurį skolininkas yra D. P. , o išieškotojas Valstybė. Iki 2024 m. liepos 1 d. bauda neišieškota. Priverstiniame baudos išieškojimo procese, patikrinus skolininko turtinę padėtį, surašytas išieškojimo negalimumo aktas. 2024 m. liepos 1 d. išieškojimo negalimumo akte nurodoma, kad patikrinus sprendimo įvykdymo galimybes, padaryti užklausimai į VSDFV, kredito įstaigas, nekilnojamojo turto kadastrą, transporto priemonių registrą, juridinių asmenų registrą ir nustatyta, kad skolininkas nedirba, skolininko vardu esančiose kredito įstaigų sąskaitose lėšų nėra, skolininko vardu kilnojamo ar nekilnojamo turto nerasta, kito turto, į kurį gali būti nukreiptas išieškojimas, nerasta. Vadovaujantis Lietuvos Respublikos civilinio proceso kodekso 631 straipsnio 1 dalies 2 punktu, vykdomasis dokumentas grąžintinas išieškotojui. &#xa0; Teikimą atsisakytina priimti, jis grąžintinas antstolei I. K. &#xa0; Lietuvos Respublikos bausmių vykdymo kodekso BVK 8 straipsnis nustato, kad baudos bausmę vykdanti institucija yra antstolis. BK 47 straipsnio 7 ir 8 dalių nuostatos numato, kad jeigu nuteistasis neturi lėšų baudai sumokėti, nuteistojo sutikimu teismas baudą gali pakeisti viešaisiais darbais, o jeigu nuteistasis vengia savo noru sumokėti baudą ir nėra galimybių ją išieškoti, teismas, baudą gali pakeisti laisvės apribojimu. Tokios įstatymo nuostatos įpareigoja, kad antstolis, kaip bausmę vykdanti institucija, turi pateikti teismui teikimą su konkrečiu reikalavimu, pagrįstu vykdomosios bylos duomenimis, o ne reikalauti teismą priimti bet kokį sprendimą savo nuožiūra. Minėtų baudos pakeitimo kitomis bausmėmis nuostatų kontekste teismų praktikoje pripažįstama, kad aplinkybės dėl asmens negalėjimo sumokėti baudą nustatinėjamos bausmės vykdymo stadijoje, tai yra bausmės vykdymą kontroliuojančios institucijos privalo nustatyti, ar asmuo gali sumokėti jam paskirtą baudą, ar ne ( Kauno apygardos teismo Baudžiamųjų bylų skyriaus 2016-01-19 nutartis baudžiamojoje byloje Nr. T-13-327/2016 ) . Norint baudą pakeisti viešaisiais darbais, būtina nustatyti, ar nuteistieji iš tiesų neturi lėšų baudai sumokėti. Tai priverstinio baudos išieškojimo procese gali padaryti tik antstolis,